મોરબીના વિશિપરા વિસ્તારમાં આવેલા સનરાજ પાર્ક પાસે રહેતા રાજેશભાઇ બાબુભાઇ વઢરકિયા ઉ. વ. 32એ જુના નગડવાસ ગામના બીજલ લખમણભાઈ સતોલા અને દિલીયો લખમણભાઈ સતોલા સામે તાલુકા પોલીસ મથકે ફરીયાદ નોંધાવી હતી કે, અરોપી બીજલએ ફરિયાદી રાજેશભાઇના કાકાની દીકરી સાથે પ્રેમલગ્ન કર્યા હોય તે બાબતનો ખાર રાખીને આરોપીઓએ ઉત્તરાયણના દિવસે ફરિયાદી મધુપુર ગામે તેમના માતાજીના દર્શન કરવા જતાં હોય ત્યારે તેમને રસ્તામાં રોકીને મધુપુર ગામે આવવું નહિ તેમ કહીને બન્ને આરોપીઓએ રાજેશભાઈને લાકડીથી તથા ઢીકાપાટુનો માર માર્યો હતો.